# ZMOS CMYK

# Materiál na rokovanie

**Hospodárskej a sociálnej rady SR**

# dňa 20. 8. 2018

**k bodu č. 5)**

**Stanovisko ZMOS**

**k správe o lesnom hospodárstve v Slovenskej republike za rok 2017**

**Všeobecne k návrhu:**

Správa o lesnom hospodárstve v  Slovenskej republike za rok 2017 obsahuje informácie o aktuálnom stave lesov a ich obhospodarovaní k 31.12.2017.

Bola vypracovaná na základe § 5 ods. 3 písm. d) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidiekaa o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov

Cieľom správy je poskytnúť odbornej a laickej verejnosti objektívny obraz o výsledkoch hospodárenia v lesoch. Správa uvádza plnenie zámerov v zmysle Akčného plánu Národného lesníckeho programu, analyzuje stav a vývoj lesného hospodárstva z hľadiska sociálnych, environmentálnych a ekonomických aspektov rozvoja spoločnosti. Vzávere správy sú navrhnuté opatrenia na zvýšenie efektívnosti manažmentu a ochrany lesov a opatrenia s potenciálom podpory rozvoja lesného hospodárstva v prepojení na drevospracujúci priemysel.

Predkladaná správa má informatívny, analytický a hodnotiaci charakter.

**Pripomienky k návrhu:**

Podľa názoru ZMOS správa obsahuje zásadné ukazovatele vývoja hospodárenia v lesoch. Podľa názoru ZMOS by v budúcnosti mohla byť doplnená o údaje o rozlohe, rozmiestnení a využívaní tzv. lesov osobitného určenia a dôvodoch ich klasifikácie.

**Záver:**

ZMOS navrhuje, aby Hospodárska a sociálna rada SR predloženú správu vzala na vedomie.

**Michal Sýkora**

**predseda ZMOS**